Capone (film)
<s>Capone je američki gangstersko-biografski film snimljen 1975. godine u režiji Stevea Carvera.</s><s>Naslovni protagonist, čiji lik tumači Ben Gazzara, je znameniti gangsterski bos Al Capone.</s><s>Radnja prikazuje njegov život od vremena kada se kao dječak na njujorškim ulicama priključio bandi Five Points Gang, preko dolaska u Chicago gdje će u vrijeme Prohibicije napredovati do mjesta bosa i krvavim obračunima sa suparničkim bandama zavladati ilegalnom trgovinom alkoholnim pićima, ali i kako će svetovalentinskim masakrom i arogantnim ponašanjem na sebe navući neželjenu pažnju javnosti i federalnih vlasti te tako svoje kriminalno carstvo dovesti do propasti.</s>

<s>Scenario za film je napisao Howard Browne, pisac koji se temom Caponeovog Chicaga 1958. godine pozabavio u TV-drami Seven Against the Wall, a koja je 1967. godine također poslužila kao predložak za igrani film The St.</s><s>Valentine's Day Massacre.</s><s>Taj je film bio režirao i producirao Roger Corman, koji se također našao na mjestu producenta Caponea.</s><s>Za razliku od prethodnog filma, koji je hvaljen kao autentična dokudrama, Capone je velikim dijelom za radnju koristio fiktivne događaje; sa druge strane, bio je jedan od rijetkih, odnosno prvi film posvećen Caponeu koji je prikazao posljednje godine njegovog života, kada je bolovao od demencije izazvane sifilisom.</s><s>Dobio je uglavnom loše kritike, pri čemu ga se nazivalo jeftinim eksploatacijskim pokušajem da se iskoristi popularnost kostimiranih gangsterskih filmova stvorena Kumom, a sličan stav je mnogo godina kasnije iznio i Sylvester Stallone, koji se u filmu u jednom od svojih prvih zapaženijih nastupa pojavljuje u ulozi Caponeovog pomoćnika i nasljednika Franka Nittija.</s><s>Film je danas historičarima, pak, najzanimljiviji po sceni u kojoj glumica Susan Blakely, koja tumači lik Caponeove djevojke Iris Foster, nakratko prikazuje svojo golo međunožje, a što je prvi takav prizor u nekom hollywoodskom mainstream filmu, odnosno jedini sve do 1992. godine kada je ponovoljen u znamenitoj sceni sa Sharon Stone u filmu Basic Instinct.</s>

<s>Uloge
Ben Gazzara - Al Capone
Harry Guardino - Johnny Torrio
Susan Blakely - Iris Crawford
John Cassavetes - Frankie Yale
Sylvester Stallone - Frank "The Enforcer" Nitti
Frank Campanella - Big Jim Colosimo
John Orchard - Dion O'Banion
Carmen Argenziano - Jack McGurn
George Chandler - Robert E. Crowe
John Davis Chandler - Hymie Weiss
Royal Dano - Anton Cermak
Peter Maloney - Jake Guzik
Dick Miller - Joe Pryor
Robert Phillips - Bugs Moran
Martin Kove - Peter Gusenberg
Tony Giorgio - Antonio Lombardo
Johnny Martino - Tony Amatto
Tina Scala - Mrs.</s><s>Torrio</s>

<s>Izvori</s>

<s>Vanjske veze
Capone at the Internet Movie Database</s>

<s>Američki filmovi
Kriminalistički filmovi
Biografski filmovi
Gangsterski filmovi</s>

